На основу члана 70. Статута Општине Владичин Хан „Службени гласник Града Врања“, број 4/2019), члана 30. Одлуке о Општинском већу Општине Владичин Хан („Службени гласник “, број 9/19), и члана 51. Пословника Општинског већа Општине Владичин Хан („Службени гласник Града Врања“, број 40/13) и на основу члана 14. Правилника о начину, критеријуму и поступку доделу средстава из буџета Општине Владичин Хан за подстицање пројекте од јавног интереса које реализују удружења („Службени гласник Града Врања“, број 9/2019), разматрајући предлог Комисије за спровођење јавног конкурса за избор пројекта/програма у области заштите животне средине који се финансирају или суфинасирају средствима буџета општине Владичин Хан за 2019. годину по расписаном јавном позиву за избор пројекта /програма у области заштите животне средине који се финансирају или суфинасирају средствима буџета Општине Владичин Хан за 2019. годину од 26.11.2019. године, Општинско веће Општине Владичин Хан на седници одржаној дана 25.12.2019. године, донело је:

**ОДЛУКУ**

**О ДОДЕЛИ СРЕДСТАВА** **ЗА ИЗБОР ПРОЈЕКАТА ПРОГРАМА**

У ОБЛАСТИ ЗАШТИТЕ ЖИВОТНЕ СРЕДИНЕ КОЈИ СЕ ФИНАНСИРАЈУ ИЛИ СУФИНАНСИРАЈУ СРЕДСТВИМА ИЗ БУЏЕТА ОПШТИНЕ ВЛАДИЧИН ХАН ЗА 2019. ГОДИНУ КОЈЕ РЕАЛИЗУЈУ УДРУЖЕЊА ГРАЂАНА

**1.** Овом Одлуком утврђује се расподела средстава опредељених Одлуком о буџета општине Владичин Хан за 2019. Годину (Службени гласник Града Врања број 36/2018 и 14/19), и то Програмске активности 0401-0001 „Управљање заштитом животне средине“ са функционалном класификацијом 560-заштита животне средине некласификоване на другом месту.

**2.** Додељују се средства подносиоцу пројекта, и то:

|  |  |  |  |  |
| --- | --- | --- | --- | --- |
|  | **Подносилац пријаве** | **Назив пројеката** | **Укупан број бодова** | **Износ**  **додељених средстава** |
| **1.** | Удружење грађана „Зелени хоризонт“ | Помоћ власницима паса у правилном одгајању својих кућних љубимаца као подршка смањењу бројних напуштених животиња | 85 | 275.000,00 |
| **2.** | Ловачко удружење „Јелен“ | Изградња објеката за привремено складиштење одстрељене дивљачи и набавка фазана | 65 | 395.000,00 |
| **3** | Риболовачко удружење „Вретенар“ | Побољшање рибљег фонда на територији општине Владичин Хан | 62 | 80.000,00 |

**3.** Носиоци одобрених пројекта обавезни су да у року од осам дана од дана пријема ове Одлуке, доставe изјаву да средства за реализацију одобреног програма нису на други начин већ обезбеђена као и изјаву о непостојању сукуба интереса и интерни акт о антикорупцијској политици.

Након достављања изјава из става 1. овог члана закључиће се уговор о финансирању .

**4.** Корисници одобрених средстава дужни су да у року од 15 дана по завршетку програма односно пројекта за који су додељена буџетска средства, а најкасније до краја текуће године, поднесе извештај о реализацији тих програма и пројеката и доставе доказе о наменском коришћењу финансијских средстава Одељењу за финансије и привреду Општинске управе Општине Владичин Хан и Комисији за избор пројеката у обласи заштите животне средине који се финансирају или суфинансирају средсвима буџета Општине Владичин Хан.

**5.**  Одлука ступа на снагу даном доношења и исту објавити на огласној табли Општинској управи Општине Владичин Хан и интернет страници.

**6.** Одлуку доставити: Подносиоцима пројекта, председнику Комисији, Одељењу за финансије и привреду Општине Владичин Хан и архиви.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06- 189/4/19-III**

**За тачност отправка**

**Соња Младеновић**

**ЗАМЕНИК ПРЕДСЕДНИКА**

**Владимир Костић**,